CELEX: 62017TB0148
Language: hu
Date: 2017-12-07 00:00:00
Title: T-148/17. sz. ügy: A Törvényszék 2017. december 7-i végzése – Troszczynski kontra Parlament („Megsemmisítés iránti kereset — Az európai parlamenti képviselők költségtérítéséről és juttatásairól szóló szabályzat — Parlamenti asszisztensi támogatás — Jogalap nélkül kifizetett összegek behajtása — Részleges elfogadhatatlanság — Részleges okafogyottság”)

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/26
            
         A Törvényszék 2017. december 7-i végzése – Troszczynski kontra Parlament
   (T-148/17. sz. ügy) (1)
   
   ((„Megsemmisítés iránti kereset - Az európai parlamenti képviselők költségtérítéséről és juttatásairól szóló szabályzat - Parlamenti asszisztensi támogatás - Jogalap nélkül kifizetett összegek behajtása - Részleges elfogadhatatlanság - Részleges okafogyottság”))
   (2018/C 042/39)
   Az eljárás nyelve: francia
   
      Felek
   
   
      Felperes: Mylène Troszczynski (Noyon, Franciaország) (képviselők: kezdetben M. Ceccaldi, később F. Wagner ügyvédek)
   
      Alperes: Európai Parlament (képviselők: G. Corstens és S. Seyr meghatalmazottak)
   
      Az alperest támogató beavatkozó: Az Európai Unió Tanácsa (képviselők: A. Jensen, M. Bauer és R. Meyer, meghatalmazottak)
   
      Az ügy tárgya
   
   Az EUMSZ 263. cikk alapján benyújtott kérelem az Európai Parlament főtitkára 2016. június 23-i, parlamenti asszisztensi támogatás címén jogalap nélkül kifizetett 56 554 euró összeg felperestől való behajtásáról szóló határozatának, a vonatkozó terhelési értesítésnek, valamint a quaestorok 2016. december 13-i, a felperes 2016. június 23-i határozattal szemben benyújtott panaszát elutasító határozatának a megsemmisítése iránt.
   
      A végzés rendelkező része
   
   
               1)
            
            
               A Törvényszék a keresetet mint elfogadhatatlant elutasítja az Európai Parlament főtitkára 2016. június 23-i, parlamenti asszisztensi támogatás címén jogalap nélkül kifizetett 56 554 euró összeg Mylène Troszczynskitól való behajtásáról szóló határozatának, a vonatkozó terhelési értesítésnek, valamint a Parlament költségek megtérítése címén 50 000 euró összeg felperes részére való megfizetésére való kötelezése iránti kérelmet érintő részében.
            
         
               2)
            
            
               A keresetnek a quaestorok 2016. december 13-i, a felperes 2016. június 23-i határozattal szemben benyújtott panaszát elutasító határozatára vonatkozó része tárgyában már nem szükséges határozni.
            
         
               3)
            
            
               M. Troszczynski viseli saját költségein felül a Parlament részéről felmerült költségeket.
            
         
               4)
            
            
               Az Európai Unió Tanácsa maga viseli saját költségeit.
            
         
      (1)  HL C 144., 2017.5.8.